పేరాబత్తుల రాజశేఖరం

పేరాబత్తుల రాజశేఖరం ఆంధ్రప్రదేశ్ రాష్ట్రానికి చెందిన రాజకీయ నాయకుడు . ఆయన 2025లో ఆంధ్రప్రదేశ్ శాసనమండలికి ఉభయగోదావరి జిల్లాల పట్టభద్రుల  స్థానం నుండి ఎమ్మెల్సీగా ఎన్నికయ్యాడు.   
రాజకీయ జీవితం
పేరాబత్తుల రాజశేఖరం 1998లో తెలుగుదేశం పార్టీ ద్వారా రాజకీయాల్లోకి వచ్చి 2001 నుండి 2005 వరకు జిల్లా తెలుగు యువత కార్యదర్శిగా,  2006 నుండి 2011 వరకు మండల ప్రజా పరిషత్ అధ్యక్షుడిగా, 2012 నుండి 2014 వరకు జిల్లా తెలుగు యువత కార్యదర్శిగా,  2014 నుండి 2019 వరకు జెడ్పీటీసీగా పని చేశాడు.  ఆయన 2016 నుండి 2019 వరకు ఆచార్య ఎన్‌.జి.రంగా వ్యవసాయ విశ్వవిద్యాలయం బాపట్ల బోర్డు సభ్యుడిగా, 2020 నుండి 2021 వరకు అమలాపురం పార్లమెంట్ జనరల్ సెక్రెటరీగా, 2021 నుండి 2023 వరకు కాకినాడ పార్లమెంట్ ఉపాధ్యక్షుడిగా,  2021 నుండి 2024 వరకు కాకినాడ రూరల్‌ నియోజకవర్గ ఇన్‌చార్జ్‌గా ఉంటూ 2024 శాసనసభ ఎన్నికలలో కాకినాడ రూరల్‌ టికెట్ ఆశించగా, పొత్తుల్లో భాగంగా జనసేనకు కేటాయించారు. ఆయన ఆ తరువాత తెలుగుదేశం పార్టీ జాతీయ అధ్యక్షుడు నారా చంద్రబాబునాయుడు ప్రోగ్రాం కమిటీ చైర్మన్‌గా వ్యవహరిస్తూ ఆయన పర్యటనలకు సంబందించిన ఏర్పాట్లు చేయడంలో మంచి గుర్తింపు తెచ్చుకున్నాడు.

పేరాబత్తుల రాజశేఖరం 2025లో ఆంధ్రప్రదేశ్ శాసనమండలికి జరిగిన ఎన్నికలలో ఉభయగోదావరి జిల్లాల పట్టభద్రుల నియోజకవర్గం నుండి టీడీపీ కూటమి అభ్యర్థిగా పోటీ చేసి తన సమీప ప్రత్యర్థి పీడీఎఫ్ అభ్యర్థి వీర రాఘవులుపై 77461 ఓట్ల మెజారిటీతో గెలిచి తొలిసారి ఎమ్మెల్సీగా ఎన్నికయ్యాడు.

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు